Այդ պատճառով էլ խնդրում ենք բարեհոգաբար սպասել, եւ կտեսնեք, որ տարվա վերջում պահանջվածից ավելին կանենք»: Բարեհոգաբար սպասում ենք, եւ ոչ միայն «Ար»-ի նոր եթերաշրջանին: Ի վերջո, հարկ է, որ ոչ միայն օրենքը կատարվի, այլ որ հեռուստադիտողն էլ իր հերթին շահի: Թե չէ` վահանակը ձեռքդ առած պտտում-պտտում ես, իսկ իրականում նայելու քիչ բան կա` համատարած անճաշակություն: Թեպետ, սա այլ խնդիր է, իհարկե: Կարեւորն այն է, որ ո՛չ հեռուստառադիոընկերություններն են առանձնապես հակված պահպանել օրենքի այս դրույթը, ո՛չ էլ ՀՌԱՀ-ն է (կարդա` իշխանությունները) նախանձախնդիր վերջիններիս աշխատանքին հետեւելու մեջ: